CELEX: 32014D0332
Language: sk
Date: 2014-06-04 00:00:00
Title: 2014/332/EÚ: Vykonávacie rozhodnutie Komisie zo  4. júna 2014 , ktorým sa menia prílohy k rozhodnutiam 92/260/EHS, 93/197/EHS a 2004/211/ES, pokiaľ ide o podmienky zdravia zvierat a veterinárnej certifikácie pre dovoz registrovaných koní z určitých častí územia Indie [oznámené pod číslom C(2014) 3582]  Text s významom pre EHP

6.6.2014   
            
            
               SK
            
            
               Úradný vestník Európskej únie
            
            
               L 167/52
            
         VYKONÁVACIE ROZHODNUTIE KOMISIE
   zo 4. júna 2014,
   ktorým sa menia prílohy k rozhodnutiam 92/260/EHS, 93/197/EHS a 2004/211/ES, pokiaľ ide o podmienky zdravia zvierat a veterinárnej certifikácie pre dovoz registrovaných koní z určitých častí územia Indie
   
      
         [oznámené pod číslom C(2014) 3582]
      
   
   (Text s významom pre EHP)
   
      (2014/332/EÚ)
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I smernice 90/425/EHS, a na ich dovoz do Spoločenstva (1), a najmä na jej článok 17 ods. 3 písm. a),
   so zreteľom na smernicu Rady 2009/156/ES z 30. novembra 2009 o zdravotnom stave zvierat v súvislosti s presunom a dovozom zvierat čeľade koňovité z tretích krajín (2), a najmä na jej článok 12 ods. 1 a 4, článok 15 písm. a), článok 16 ods. 2 a na úvodnú vetu článku 19 a na článok 19 písm. a) a b),
   keďže:
   
               (1)
            
            
               V smernici 2009/156/ES sa stanovujú podmienky zdravia zvierat, pokiaľ ide o dovoz živých zvierat čeľade koňovité do Únie. Stanovuje sa v nej, že dovoz zvierat čeľade koňovité do Únie je povolený len z tých tretích krajín, ktoré spĺňajú určité požiadavky na zdravie zvierat.
            
         
               (2)
            
            
               Rozhodnutím Komisie 92/260/EHS (3) sa stanovujú podmienky zdravia zvierat a požiadavky na veterinárnu certifikáciu na dočasný vstup registrovaných koní do Únie na obdobie kratšie ako 90 dní z tretích krajín zadelených do osobitných sanitárnych skupín, ako sa stanovuje v prílohe I k danému rozhodnutiu. V prílohe II k uvedenému rozhodnutiu sa stanovujú vzorové certifikáty zdravia zvierat, ktoré musia sprevádzať zvieratá prichádzajúce z tretích krajín zadelených do príslušných sanitárnych skupín.
            
         
               (3)
            
            
               Rozhodnutím Komisie 93/197/EHS (4) sa stanovujú podmienky zdravia zvierat a požiadavky na veterinárnu certifikáciu pre dovoz registrovaných zvierať čeľade koňovité a zvierat čeľade koňovité určených na chov a produkciu do Únie z tretích krajín zadelených do osobitných sanitárnych skupín, ako sa stanovuje v prílohe I k danému rozhodnutiu. V predmetnej prílohe sa zároveň uvádza kategória zvierat čeľade koňovité povolených na dovoz z konkrétnej tretej krajiny. V prílohe II k uvedenému rozhodnutiu sa stanovujú vzorové certifikáty zdravia zvierat, ktoré musia sprevádzať zvieratá prichádzajúce z tretích krajín zadelených do príslušných sanitárnych skupín.
            
         
               (4)
            
            
               Rozhodnutím Komisie 2004/211/ES (5) sa stanovuje zoznam tretích krajín alebo ich častí v prípade uplatňovania regionalizácie, z ktorých členské štáty majú povoliť dovoz zvierat čeľade koňovité a ich spermy, vajíčok a embryí, a uvádzajú sa v ňom ďalšie podmienky uplatniteľné na takýto dovoz. Tento zoznam je uvedený v prílohe I k danému rozhodnutiu.
            
         
               (5)
            
            
               Podľa dostupných informácií je India bez výskytu afrického moru koní v súlade s právnymi predpismi Únie a posledný prípad afrického moru koní bol zaznamenaný v roku 1963. India bola takisto počas posledných dvoch rokov bez výskytu venezuelskej encefalomyelitídy koní, ktorá doteraz nebola v tejto tretej krajine zaznamenaná. V častiach územia Indie sa však vyskytuje sopľavka a chýbajú informácie o výskyte žrebčej nákazy.
            
         
               (6)
            
            
               So zreteľom na epidemiologickú situáciu v Indii v súvislosti s chorobami prenosnými na zvieratá čeľade koňovité by uvedená tretia krajina mala byť zadelená do sanitárnej skupiny C, ako sa uvádza v prílohe I k rozhodnutiam 92/260/EHS a 93/197/EHS (v uvedenom poradí).
            
         
               (7)
            
            
               Vzhľadom na to, že riziko nákazy sopľavkou je menšie u registrovaných koní, je vhodné obmedziť vstup zvierat čeľade koňovité do Únie iba na registrované kone a požadovať, aby tieto registrované kone vstupujúce do Únie v súlade s rozhodnutiami 92/260/EHS alebo 93/197/EHS boli podrobené testom na sopľavku a žrebčiu nákazu. Vo vzore certifikátu zdravia zvierat „C“ uvedenom v príslušnej prílohe II k predmetným rozhodnutiam by sa preto mali uviesť tieto testy na zavedenie daných registrovaných koní z Indie.
            
         
               (8)
            
            
               Prílohy I a II k rozhodnutiu 92/260/EHS a k rozhodnutiu 93/197/EHS by sa preto mali zodpovedajúcim spôsobom zmeniť.
            
         
               (9)
            
            
               India listom z 31. decembra 2013 informovala Komisiu o vytvorení pásma bez výskytu chorôb koní v centre Remount and Veterinary Corps (RVC) v kantóne Meerut, okrese Meerut, divízii Meerut v štáte Uttar Pradéš a poskytla potrebné záruky, ako sa požaduje v súlade s článkom 12 smernice 2009/156/ES.
            
         
               (10)
            
            
               Do ukončenia auditu Komisie a vzhľadom na to, že India sa chce zúčastniť na Svetových jazdeckých hrách (World Equestrian Games) organizovaných Fédération Equestre Internationale (FEI) v auguste 2014 v Normandii vo Francúzsku, pásmo bez výskytu chorôb koní vytvorené v Indii by sa mala schváliť na dočasnom základe do októbra 2014.
            
         
               (11)
            
            
               Regionalizácia by mala zahŕňať aj prístupové cesty pre presun registrovaných koní z pásma bez výskytu chorôb koní na najbližšie medzinárodné letisko, v prípade ktorého India predložila štandardné prevádzkové postupy a opatrenia biologickej bezpečnosti.
            
         
               (12)
            
            
               Príloha I k rozhodnutiu 2004/211/ES by sa preto mala zodpovedajúcim spôsobom zmeniť.
            
         
               (13)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy I a II k rozhodnutiu 92/260/EHS sa menia v súlade s prílohou I k tomuto rozhodnutiu.
   Článok 2
   Prílohy I a II k rozhodnutiu 93/197/EHS sa menia v súlade s prílohou II k tomuto rozhodnutiu.
   Článok 3
   Príloha I k rozhodnutiu 2004/211/ES sa mení v súlade s prílohou III k tomuto rozhodnutiu.
   Článok 4
   Toto rozhodnutie je určené členským štátom.
   
      V Bruseli 4. júna 2014
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. ES L 268, 14.9.1992, s. 54.
   
      (2)  Ú. v. EÚ L 192, 23.7.2010, s. 1.
   
      (3)  Rozhodnutie Komisie 92/260/EHS z 10. apríla 1992 o veterinárnych podmienkach a o veterinárnom osvedčovaní pre dočasný vstup registrovaných koní (Ú. v. ES L 130, 15.5.1992, s. 67).
   
      (4)  Rozhodnutie Komisie 93/197/EHS z 5. februára 1993 o veterinárnych podmienkach a o veterinárnom osvedčení pre dovozy registrovaných zvierat koňovitých a zvierat koňovitých určených na chov a produkciu (Ú. v. ES L 86, 6.4.1993, s. 16).
   
      (5)  Rozhodnutie Komisie 2004/211/ES zo 6. januára 2004, ktorým sa ustanovuje zoznam tretích krajín a častí ich územia, z ktorých členské štáty povoľujú dovoz živých zvierat koňovitých a ich spermy, ovocytov a embryí, a ktorým sa menia a dopĺňajú rozhodnutia 93/195/EHS a 94/63/ES (Ú. v. EÚ L 73, 11.3.2004, s. 1).
   
      PRÍLOHA I
      Prílohy I a II k rozhodnutiu 92/260/EHS sa menia takto:
      
                  1.
               
               
                  V prílohe I sa zoznam tretích krajín zadelených do sanitárnej skupiny C nahrádza takto:
                  „Sanitárna skupina C (1)
                  Kanada (CA), Čína (3) (CN), Hong Kong (HK), India (3) (IN), Japonsko (JP), Kórejská republika (KR), Macao (MO), Malajzia (polostrov) (MY), Singapur (SG), Thajsko (TH), Spojené štáty americké (US)“
               
            
                  2.
               
               
                  V prílohe II vo vzore certifikátu zdravia zvierat C v oddiele III sa písmeno l) nahrádza takto:
                  
                              „l.
                           
                           
                              ak kôň pochádza z Číny (1) (3), Indie (1) (3) alebo Thajska (3), podrobil sa komplement-fixačnému testu na sopľavku a žrebčiu nákazu a výsledky tohto testu sú negatívne pri zriedení séra v pomere 1: 10 na vzorke krvi odobranej do desiatich dní pred vývozom, dňa … (4) (5);“.
                           
                        
            
   
      PRÍLOHA II
      Prílohy I a II k rozhodnutiu 93/197/EHS sa menia takto:
      
                  1.
               
               
                  V prílohe I sa zoznam tretích krajín zadelených do sanitárnej skupiny C nahrádza takto:
                  „Sanitárna skupina C (1)
                  Kanada (CA), Čína (2) (3) (CN), Hong Kong (3) (HK), India (2) (3) (IN), Japonsko (3) (JP), Kórejská republika (3) (KR), Macao (3) (MO), Malajzia (polostrov) (3) (MY), Singapur (3) (SG), Thajsko (3) (TH), Spojené štáty americké (US)“
               
            
                  2.
               
               
                  V prílohe II vo vzore certifikátu zdravia zvierat C v oddiele III sa bod m) nahrádza takto:
                  
                              „m)
                           
                           
                              ak kôň pochádza z Číny (1) (3), Indie (1) (3) alebo Thajska (3), podrobil sa komplement-fixačnému testu na sopľavku a žrebčiu nákazu a výsledky tohto testu sú negatívne pri zriedení séra v pomere 1: 10 na vzorke krvi odobranej do desiatich dní pred vývozom, dňa … (4);“.
                           
                        
            
   
      PRÍLOHA III
      Príloha I k rozhodnutiu 2004/211/ES sa mení takto:
      
                  1.
               
               
                  V poradí podľa ISO kódov krajín sa vloží nový riadok:
                  
                              „IN
                           
                           
                              India
                           
                           
                              IN-0
                           
                           
                              celá krajina
                           
                           
                              C
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                               
                           
                        
                              IN-1
                           
                           
                              Pásmo bez výskytu chorôb koní v centre Remount and Veterinary Corps (RVC) v kantóne Meerut, okrese Meerut, divízii Meerut v štáte Uttar Pradéš vrátane spojenia pozemnými komunikáciami z letiska a na letisko v Naí Dillí.
                              (pozri kolónku 6)
                           
                           
                              C
                           
                           
                              X
                           
                           
                              –
                           
                           
                              X
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              –
                           
                           
                              Platí do 31. októbra 2014.“
                           
                        
            
                  2.
               
               
                  Dopĺňa sa táto kolónka 6:
                  
                              „Kolónka 6
                           
                           
                               
                           
                        
                              IN
                           
                           
                              India
                           
                           
                              IN-1
                           
                           
                              Pásmo bez výskytu chorôb koní v centre Remount and Veterinary Corps (RVC) v kantóne Meerut, okrese Meerut, divízii Meerut v štáte Uttar Pradéš (lokalizácia: 29.028893, 77.731018 alebo + 29° 01′ 44,01″, +77° 43′ 51,66″) a obklopená 10 km pásmom dohľadu vrátane prístupu po pozemných komunikáciách Roorkee, Mawana a Delhi Road na celoštátnu diaľnicu č. 58, ďalej po Hapur Road (57), GT Road, Dharampura Road, Eastern Approach Road, Yudister Setu, Lala Hardev Sahai Marg, Mahatma Road, Vandemataram Marg, celoštátnej diaľnici č. 8, Airport Road, Ullan Batar Marg na medzinárodné letisko Indiry Gandhiovej v Naí Dillí.“